Na temelju članka 4. Odluke Općinskog vijeća o kriterijima stipendiranja studenata s područja Općine Orehovica ("Službeni glasnik Međimurske županije" broj 5/10) te Odluke načelnika o broju stipendija i njihovim mjesečnim iznosima za ak. godinu 2017/18., Općinski načelnik Općine Orehovica raspisuje

**N A T J E Č A J**

**za dodjelu stipendija za ak. godinu 2017/18.**

1. Stipendija se dodjeljuje na vrijeme trajanja redovitog studija, koje je utvrđeno statutom ustanove više ili visoke školske ustanove, isključivo dok stipendistu traje status redovitog studenta.

Iznos stipendije za studente koji studiraju u Čakovcu, Varaždinu i Koprivnici iznosi 300,00 kn, a za studente koji studiraju u drugim gradovima 500,00 kn.

Za akademsku godinu 2017/18. dodjeljuju se ukupno 3 (tri) stipendije počevši od listopada 2017. godine.

1. Stipendija se dodjeljuje na vrijeme do završetka redovnog obrazovanja, a isplaćuje se svake kalendarske godine i to za deset (10) mjeseci u godini (siječanj, veljača, ožujak, travanj, svibanj, lipanj, srpanj, te listopad, studeni i prosinac) ukoliko korisnik stipendije do 31. listopada tekuće kalendarske godine dostavi uvjerenje o upisu u sljedeću nastavnu godinu, odnosno sljedeći semestar.
2. Stipendije se dodjeljuju studentima po osnovi uspjeha na studiju ili uspjeha u srednjoj školi i rezultatima na učeničkim natjecanjima za studente.

Korisnik koji diplomu stekne u roku iz članka 3. Odluke o kriterijima stipendiranja, u cijelosti se oslobađa vraćanja stipendije pod uvjetom da je tijekom studija imao prosjek ocjena 4,00 i više.

Korisnik koji diplomu stekne u roku iz članka 3. Odluke o kriterijima stipendiranja dužan je vratiti stipendiju Općini Orehovica prema sljedećim mjerilima i iznosima:

|  |  |
| --- | --- |
| Prosjek ocjena | Postotak vraćanja |
| Do 2,49 | 100% |
| Od 2,50-2,99 | 80% |
| Od 3,00-3,49 | 60% |
| Od 3,50-3,99 | 40% |
| Od 4,00-5,00 | 0% |

1. Pravo sudjelovanja na natječaju za dodjelu stipendija imaju studenti s područja Općine Orehovica, koji kumulativno ispunjavaju slijedeće uvjete:

* da su državljani RH,
* čiji roditelji ili skrbnici imaju prebivalište na području Općine Orehovica najmanje (6) godina prije objave natječaja,
* čiji prosjek ocjena svih predmeta u svim razredima srednje škole uključujući i završni ispit iznosi najmanje 3,5 ( ako su upisali prvu godinu),
* čiji prosjek ocjena svih položenih ispita tijekom studija iznosi najmanje 2,5 (ako upisuju više godine studija).

1. Dokumenti koje treba dostaviti:

* zamolba za dodjelu stipendije sa kratkim životopisom,
* uvjerenje o redovitom upisu na visoku ili višu školu, odnosno veleučilište s naznakom smjera studijske grupe,
* **studenti prve godine preddiplomskog studija:** preslike svjedodžbi svih razreda srednje škole i preslika svjedodžbe o državnoj maturi i/ili potvrde o položenim ispitima državne mature,
* **studenti viših godina preddiplomskih studija:** potvrda fakulteta o prosjeku svih ocjena ili ovjerena preslika indeksa iz koje su vidljive ocjene položenih ispita,
* **studenti diplomskog studija:** potvrda fakulteta o prosjeku ocjena cijelog preddiplomskog studija te potvrda fakulteta o prosjeku svih ocjena diplomskog studija ili ovjerena preslika indeksa iz koje su vidljive ocjene položenih ispita,
* potvrde o prebivalištu za podnositelja zamolbe i oba roditelja,
* izjava studenta da ne prima niti jednu drugu stipendiju,
* kopija domovnice,
* potvrda o uspjehu na natjecanjima (ako je kandidat posjeduje), sukladno čl. 8 i 9. Odluke o kriterijima stipendiranja.

1. Rok za podnošenje prijava je **20.11.2017.** godine.
2. Odluka o kriterijima stipendiranja studenata s područja Općine Orehovica dostupna je na [www.orehovica.hr](http://www.orehovica.hr/) te na stranicama Službenog glasnika Međimurske županije (br. 05 iz 2010.)
3. Molbe se podnose na adresu: Općina Orehovica, Čakovečka 9, 40322 Orehovica, sa naznakom "Natječaj za stipendiju-ne otvaraj".
4. Obavijesti o rezultatima natječaja biti će dostavljene sudionicima natječaja najkasnije 30 dana od isteka roka za podnošenje prijava.

Klasa: 604-02/17-01/05

Urbroj: 2109/22-10-17-1

Orehovica, 06.11.2017.

**Općinski načelnik Općine Orehovica**

Franjo Bukal